Alpha Centauri A ye pareixita á o Sol, con o mesmo tipo espectral (G2 V), pero un poquet més brilant e més gran. Alpha Centauri B ye més feble e de tipo espectral K1 V. Entramas s'orbitan mutuament en una elipse d'excentricidat e=0,52. Proxima Centauri, manimenos, ye una nana roya situata á unas 13.000 UA] d'Alpha Centauri (0,21 a.l.) e posiblement ye en orbita arredol d'o sistema dople principal con un periodo de bellas 500.000 anyadas. Alpha Centauri B ha un planeta á sies millons de kilometros, con una temperatura superficial de 1.227ºC, e una masa de 1,13±0,09 vegatas a masa d'a Tierra.